
Capitolul 1 
SUMMIT-UL NATO DE LA VARȘOVIA 
Alexandra SARCINSCHI 


Summit-ul NATO de la Varşovia (8-9 iulie 2016) s-a desfăşurat într-un context 
internațional care ar putea duce cu gândul la reluarea divergenţelor specifice Războiului Rece: 
declarațiile oficialilor ruşi referitoare la prezența din ce în ce mai pregnantă a Alianţei în țările 
aflate la graniţa vestică a Federaţiei Ruse, în special în ceea ce priveşte sistemul american de 
apărare antirachetă şi dezvoltarea sa drept capabilitate operațională inițială a sistemului NATO. 
Mai mult, în luna iunie, Federația Rusă şi-a declarat intenţia de a realiza un sistem de apărare 
antiaeriană în comun cu fostele republici sovietice membre ale Organizaţiei Tratatului de 
Securitate Colectivă (8 iunie 2016), intenţie ce fusese făcută publică încă din anul 2012, şi, mai 
mult, în a doua parte a lunii (29 iunie 2016), a testat o nouă rachetă pentru sistemul A-235 
Nudol, parte a programului de modernizare a sistemului de apărare antirachetă din jurul 
Moscovei. Alte elemente care au modelat în acestă perioadă mediul internaţional de securitate, 
fiind luate în considerare de către oficialii NATO în dezbaterile anterioare şi în cele din timpul 
întâlnirilor la nivel înalt, au fost: criza europeană a refugiaților, amplificarea atacurilor teroriste 
în țările europene şi în SUA, reluarea crizei în Nagorno-Karabah, amplificarea ostilităţilor în 
Siria şi Afganistan şi, nu în ultimul rând, potentiala ieşire a Marii Britanii din UE. 

Astfel, Alianţa a pornit în lucrările summit-ului de la premisa existenţei unui „arc de 
insecuritate şi instabilitate”! de-a lungul periferiei NATO şi dincolo de aceasta, ce include 
riscuri, pericole şi ameninţări din est şi din sud, din partea unor actori statali şi nonstatali prin 
atacuri teroriste, cibernetice sau chiar hibride. În Declaraţia comună a şefilor de stat şi guvern 
care au participat la întrunirea Consiliului Nord-Atlantic, sunt nominalizați cu preponderență ca 
agresori doi actori: Federaţia Rusă şi ISIL. Aceasta nu constituie o noutate deoarece, încă de la 
Summit-ul de la Wales din 2014, sunt semnalate acţiunile agresive ale aceloraşi actori: pe de o 
parte, Federaţia Rusă, care a anexat „ilegal şi nelegitim Crimeea”?, „a încălcat angajamentele 

luate” în cadrul mecanismului de cooperare cu NATO (Consiliul NATO-Rusia), „a violat 


! NATO, Warsaw Summit Communique issued by the Heads of State and Government participating in the meeting of 
the North Atlantic Council in Warsaw 8-9 July 2016, http://www.nato.int/cps/en/natohq/official texts 133169.htm, 
accesat la 11.07.2016. 

? NATO, Wales Summit Declaration Issued by the Heads of State and Government participating in the meeting of the 
North Atlantic Council in Wales, 5 September 2014, http://www.nato.int/cps/en/natohq/official texts 112964.htm, 
accesat la 11.07.2016. 

? Ibidem. 


legislaţia internaţională” şi, pe de altă parte, ISIL ca „ameninţare gravă la adresa poporului 
irakian, poporului sirian, regiunii mai largi şi tuturor naţiunilor noastre”. 

În ceea ce priveşte Rusia, în cadrul declaraţiei comune, au fost enumerate şi reiterate 
acțiunile şi politicile considerate de către oficialii NATO ca destabilizatoare, în acelaşi timp fiind 
subliniat şi faptul că Alianţa nu doreşte confruntarea cu şi nici nu constituie o amenințare pentru 
Rusia: continuarea anexării ilegale şi nelegitime a Crimeei, pe care NATO nu o recunoaşte; 
violarea suveranităţii granițelor prin forță; destabilizarea deliberată a regiunii estice a Ucraine; 
exerciții la scară-largă împotriva spiritului Documentului de la Viena şi activități militare 
provocatoare lângă graniţele NATO, inclusiv în regiunile Mării Baltice şi Mării Negre şi 
Mediterana de Est; retorica nucleară iresponsabilă şi agresivă; violarea repetată a spațiului aerian 
al aliaților; intervenţia militară, prezența militară semnificativă şi spijinul pentru regimul din 
Siria; folosirea prezenţei militare din Marea Neagră pentru a-şi proiecta puterea în Mediterana de 
Est€. Este important de precizat că patru zile mai târziu, in 13 iulie 2016, a avut loc o întâlnire in 
cadrul Consiliului NATO-Rusia în cursul căreia au fost discutate aceste aspecte, în special cele 
referitoare la Ucraina, iar Rusia a formulat o propunere în ceea ce priveşte siguranţa aeriană în 
Marea Baltică. În acelaşi cadru, NATO a subliniat că va susţine prezenţa militară aliată în 
Afganistan dincolo de 2016 şi va continua finanțarea forţelor de securitate afgane până în anul 
2020". 

Referitor la regiunea Orientului Mijlociu şi Africii de Nord, NATO evaluează in special 
concomitent cu terorismul, extremismul violent, traficul de armament uşor, proliferarea armelor 
de distrugere în masă, amenințările la adresa securităţii maritime şi a furnizării de energie. De 
asemenea, un interes deosebit a fost acordat situației din Afganistan, aliații angajându-se să 
susțină misiunea de sprijin ferm (Resolute Support Mission) dincolo de acest an, printr-un model 
regional flexibil, să continue furnizarea de contribuții naționale la susținerea financiară a Forţelor 
Naţionale Afgane de Apărare şi Securitate până la sfârşitul anului 2020 şi să consolideze şi 
îmbunătățească parteneriatul dintre Alianţă şi această ţară ce a fost inițiat la Summit-ul NATO de 
la Lisabona, cu şase ani în urmå”. În paralel cu aceste angajamente, oficialii afgani se obligă så 


consolideze instituţiile afgane de securitate şi forțele acestora (în special, să opereze sub control 


* Ibidem. 

5 Ibidem. 

“NATO, Warsaw Summit Communique issued by the Heads of State and Government participating in the meeting of 
the North Atlantic Council in Warsaw 8-9 July 2016, http://www.nato.int/cps/en/natohq/official texts 133169.htm, 
accesat la 11.07.2016. 

7 NATO, NATO Secretary General welcomes frank and open discussions in NATO-Russia Council 13 July 2016, 
http://www.nato.int/cps/en/natohq/news 134100.htm, accesat la 15.07.2016. 

8 NATO, Warsaw Summit Declaration on Afghanistan issued by the Heads of State and Government of Afghanistan 
and Allies and their Resolute Support Operational Partners, 9 July 2016, http://www.nato.int/cps/en/natohq/ 
official texts 133171.htm, accesat la 11.07.2016. 


civil, să respecte drepturile omului şi să acționeze în conformitate cu Constituţia afganå şi cu 
statul de drept), să continue sporirea nivelului contribuţiei către Forţele Nationale Afgane de 
Apărare şi Securitate pe măsură ce se înregistrează creştere economică, să continue 
implementarea reformelor, să încurajeze participarea femeilor în toate domeniile vieții sociale (în 
special, în cel militar) şi să consolideze capacitatea forțelor şi instituțiilor de securitate afgane de 
protecţie a civililor”. Aceste angajamente reciproce au fost consemnate într-o declaraţie comună 
dedicată Afganistanului — Declaraţia Summit-ului de la Varşovia referitoare la Afganistan — 
semnată în cea de-a doua zi a întâlnirii la nivel înalt. 

Summit-ul a inclus în dezbateri şi teme precum: efectele angajamentului asumat la Wales 
în ceea ce priveşte investiţiile pentru apărare, fiind subliniate consecinţele pozitive ale procesului 
de implementare, situaţia din Ucraina şi (Declaraţia comună a Comisiei NATO-Ucraina la nivel 
de şefi de stat şi guvern, 09.07.2016), relaţia de cooperare cu Georgia (Declaraţia comună a 
Comisiei NATO-Georgia la nivel de miniştri de externe. 08.07.2016), protecția civililor (Politica 
NATO pentru protecţia civililor, 09.07.2016), apărarea cibernetică (Angajament pentru apărare 
cibernetică, 08.07.2016), consolidarea rezilientei (Angajament pentru consolidarea rezilientei, 
08.07.2016) şi, nu în ultimul rând, parteneriatul strategic cu Uniunea Europeană (Declarația 
comună a Preşedintelui Consiliului European, Preşedintelui Comisiei Europene şi Secretarului 
general al NATO, 08.07.2016). 

Principalele măsuri stabilite la această întâlnire pot fi sintetizate astfel: 

- întărire a prezenței militare in est cu patru batalioane în Polonia, Estonia, Lituania şi 

Letonia, prin rotație (Canada, Germania, Marea Britanie şi SUA s-au oferit să constituie 
natiuni-cadru, iar Polonia a oferit o bază militară existentă pentru comandamentul 


diviziei multinaționale); 


prezență înaintată în sud-estul Alianţei, inclusiv prin inițiativa românească de creare a 
unei brigăzi multinaționale destinată îmbunătățirii instruirii integrate a unităţilor aliate 
sub egida Diviziei Multinationale Sud-Est şi prin potentiala sporire a prezenţei aeriene şi 


maritime a NATO; 


decizia de a îmbunătăți anticiparea strategică prin consolidarea conştientizării 


situationale in special în est, sud şi Atlanticul de Nord; 


alinierea Forţelor Navale Permanente la Forţa de Reactie a NATO; 


operationalizarea Strategiei Maritime a Alianţei; 


păstrarea ca punct central al strategiei generale a descurajårii credibile şi apărării bazate 
pe combinația optimă între capabilitățile de apărare nucleară, convenţională şi 


antirachetă; 


? Ibidem. 


- declararea capacităţii operaţionale iniţiale a apărării antirachete balistice a NATO, despre 
care este subliniat din nou faptul că acest sistem nu este îndreptat împotriva Rusiei şi nici 


nu va submina capabilitățile sale de descurajare strategică; 


deşi notează cu regret că actualele condiţii nu permit realizarea dezarmării, reafirmă 
determinarea aliaților în ceea ce priveşte implementarea Tratatului pentru neproliferare 
nucleară; 


condamnă testele nucleare din anul 2016 ale Coreei de Nord; 


exprimă preocuparea față de programul pentru rachete balistice al iranienilor care nu 


respectă prevederile Rezolutiei Consiliului de Securiate al ONU nr. 2231; 


recunoaşterea spaţiului cibernetic drept domeniu operațional în care NATO trebuie să se 
apere la fel ca în cazul domeniilor aerian, maritim şi terestru. În acest sens, Angajamentul 
pentru apărare cibernetică, asumat în cadrul acestei întâlniri, stabileşte ca prioritate 
consolidarea apărării cibernetice a reţelelor şi infrastructurilor naţionale, fiecare aliat 
având responsabilitatea de a îmbunătăți rezilienta şi capacitatea de a răspunde rapid şi 
eficient la atacurile cibernetice, inclusiv în context hibrid, dar şi extinderea capabilitåtilor 
domeniului cibernetic al NATO şi consolidarea parteneriatelor prin Parteneriatul 


Cibernetic NA TO-Industrie; 


dezvoltarea definiției războiului hibrid: „combinație cuprinzătoare, complexă şi adaptivă 
a mijloacelor convenționale şi neconvenţionale şi măsurilor evidente şi ascunse militare, 
paramilitare şi civile, angajate într-o manieră înalt integrată de către actori statali şi non- 


"10. În acest context, NATO este pregătită să asiste 


statali pentru a-şi atinge obiectivele 
oricare dintre aliații săi în oricare dintre etapele unei campanii hibride, iar Alianţa şi 


aliații vor fi pregătiți să contracareze războiul hibrid ca parte a apărării colective; 


angajament pentru continuarea consolidării rezilientei şi menţinerii şi dezvoltării 
capacității individuale şi colective de a rezista oricărei forme de atac armat, în cadrul 
căruia joacă un rol deosebit de important pregătirea civilă prin îndeplinirea Cerintelor de 


bază ale NATO pentru rezilientå națională; 


consemnarea înființării unei noi divizii întrunite pentru intelligence şi securitate ce va fi 


condusă de Secretarul General Adjunct pentru Intelligence şi Securitate; 


menținerea misiunii de sprijin în Afganistan şi după anul 2016, printr-un model regional 
flexibil, continuarea asistenţei financiare către Forţele Naţionale Afgane de Apărare şi 
Securitate până la sfârşitul anului 2020 şi consolidarea şi îmbunătăţirea pe termen lung a 


Parteneriatului Durabil; 


10 NATO, Warsaw Summit Communique issued by the Heads of State and Government participating in the meeting of 
the North Atlantic Council in Warsaw 8-9 July 2016, http://www.nato.int/cps/en/natohq/official texts 133169.htm, 
accesat la 11.07.2016. 


- exprimarea acordului de principiu pentru un posibil rol NATO în Mediterana Centrală, 
pentru a completa şi/sau sprijini, la cererea UE, Operația Sophia; 

- reafirmarea angajamentului față de parteneriatul pe termen lung cu Irak; 

- aprobarea Pachetului de Asistenţă Cuprinzătoare pentru Ucraina ce constă in 
implementarea unor reforme strategice susținute de Alianţă în peste 40 de domenii. 
(Declaraţia comună a Comisiei NATO-Ucraina la nivel de şefi de stat şi guvern). 

Este evident faptul că NATO îşi păstrează şi consolidează „abordarea la 360*”!!, tradusă 
prin capacitatea de a reacționa în sud, în est, în nord şi de jur împrejur, într-o gamă extinsă de 
pericole şi ameninţări. Astfel, fiecare dintre documentele menţionate este deosebit de important 
pentru a înţelege direcţia către care Alianţa se îndreaptă din punct de vedere politic şi militar, 
însă realitatea din statele membre poate impieta implementarea acestor angajamente (a se vedea 
cazul recent al Bulgariei, care şi-a exprimat dezacordul faţă de inițiativa României la Marea 
Neagră, deşi inițial declarase sprijinul pentru acesta, sau cazul Turciei, în care tentativa de 


lovitură de stat a dat naştere unor reacții ce par în contradicţie cu principiile aliate). 


l Ibidem. 


Capitolul 2 
TENSIUNI INTERNE ÎN TURCIA 
Mihai ZODIAN 


Situaţia Republicii Turcia a devenit, din nou, un element politic important pentru regiunile 
Europei de Sud-Est şi Orientului Mijlociu, odată cu tentativa de lovitură de stat din 15-16 iulie 
2016 şi măsurile adoptate de autorităţi în zilele ce au urmat eşecului acesteia. Printre temele de 
securitate implicate se numără: viitorul regimului politic, legitimitatea acțiunilor politice şi 
consecinţele mai extinse avute de evenimente asupra orientării strategice ale Ankarei. În 


continuare, lucrurile se află în curs de schimbare, dar se pot identifica unele tendinţe. 


1. Desfăşurarea evenimentelor interne 

Stabilirea faptelor este încă dificilă, având în vedere că evenimentele sunt extrem de recente 
şi în curs de desfăşurare, iar însăşi definirea situației reprezintă un element important al conflictului 
politic din Turcia, contribuind la obținerea adeziunii sau, cel puțin, a neutralității publicului intern 
şi extern, aşa cum se întâmplă de obicei în situaţii de acest gen”. Putem fi relativ siguri că o parte 
a armatei a încercat să preia puterea, preluând controlul asupra unor obiective strategice din 
Istanbul şi Ankara, precum şi asupra unor posturi de televiziune publice şi private. Beneficiind 
aparent de sprijin instituțional, preşedintele Recep Tayyip Erdoğan a supraviețuit şi a coagulat 
rezistența unor categorii sociale ale populației țării, prin intermediul social media şi structurilor 
religioase, ieşirea în stradă a mulțimilor contribuind la eşecul loviturii ”. În jur de 290 de oameni 
au murit în timpul confruntărilor, potrivit afirmațiilor oficialităților "4. 

Astfel, în seara de vineri, 15 iulie 2016, podurile de pe Bosfor şi instituţii din Ankara au 
fost fie controlate de contestatari, fie obiectul unor confruntări de mică anvergură. În timp ce 
organizatorii puciului anunțau că au preluat puterea şi se bucură de un control parțial al 
mijloacelor de comunicare, inclusiv internetul, autorităţile, prin vocea premierului Binali 
Yildirim şi a şefului statului, şi-au menținut prezența publică în mass-media şi au reuşit să 
delegitimeze tentativa, având posibilitatea de a mobiliza segmente ale publicului, păstrându-şi 
loialitatea (sau, cel puţin, neutralitatea) în rândul structurilor de forță, definite în sens larg. 
2 Vezi Erving Goffman, Viaţa cotidiană ca spectacol, Editura Comunicare.ro, Bucuresti, 2003. 

'5 Gul Tuysuz, Eliott C. McLaughlin, „Failed coup in Turkey: What you need to know”, CNN, 18 iulie 2016, 
http://edition.enn.com/2016/07/18/middleeast/turkey-failed-coup-explainer/index.html, accesat iulie 2016. 
14 Patrick Kingsley, „Turkey coup: Erdogan mourns casualties - and vows retribution”, The Guardian, 18 iulie 2016, 


https:/Awww.theguardian.com/world/2016/jul/1'7/recep-tayyip-erdogan-mourns-coup-casualties-and-vows-retribution, 
accesat iulie 2016. 


Transmisiunea preşedintelui prin intermediul FaceTime a devenit deja emblematică şi subliniază 
simbioza mediilor: mobile web, televiziuni, dar şi reţele clasice, ca şi cele ale imamilor ”. 

Noaptea de 15-16 iulie a fost decisivă pentru soarta loviturii de stat, ai cărei autori nu sunt 
încă cu exactitate stabiliți de observatori neutri, în afară de faptul că provin parţial din cadrul 
forţelor armate şi că intenționau preluarea puterii. Mai exact, nu este clară dimensiunea coalitiilor 
posibile, ca şi anvergura sprijinului de care beneficiau în rândul instituţiilor de stat. Probabil, se 
aşteptau la o neutralizare rapidă a regimului Erdogan şi la acceptarea publică a schimbării. 

Mobilizarea autorităţilor a fost rapidă şi eficientă '€. Mai întâi, au reuşit să atragă un sprijin 
extins din partea actorilor politici interni, mobilizând sectoare ale populaţie, care s-au revărsat pe 
străzile oraşelor importante, blocând acţiunile susținătorilor transferului prin forță a puterii. În 
acelaşi timp, au beneficiat de prudenta şi suportul moderat sau entuziast primit din exterior, 
arătând, conform CNN, că şi reprezentanţii puterii institutionalizate pot folosi social media şi 
grupările de activişti, nu doar contestatarii acesteia, o lecţie ce nu va fi prea curând uitată”. 

Încă din seara de vineri, autorităţile, îndeosebi preşedintele Erdogan, au blamat mişcarea 
condusă de Fethullah Giilen pentru organizarea tentativei de lovitură de stat. Aceasta a colaborat 
cu formațiunea politică a actualului şeful al statului până în 2013, inclusiv sprijinind întărirea 
controlului asupra forțelor armate de către Partidul Justiției şi Dezvoltării. Potrivit unor 
observatori occidentali, Giilen promova un islamism moderat, cu accent pe educație şi relativ 
favorabil Occidentului '*. 

Refugiat în Statele Unite, Gülen a răspuns acuzațiilor, susținând că, de fapt, preşedintele 
Erdogan s-ar afla în spatele puciului eşuat, acesta din urmă beneficiind astfel de o ocazie 
favorabilă pentru a întări controlul politic intern, inclusiv cu un anumit autoritarism”. O 
tensionare a relațiilor dintre Ankara şi Washington s-a produs în legătura cu soarta lui Gilen, 
dar, mai ales, pe fondul unui incident la baza turcă şi NATO de la Incirlik, unde era depozitat, 
printre altele, şi armament nuclear tactic”. Astfel, autorităţile au întrerupt, temporar, alimentarea 


cu energie electrică şi l-au arestat pe comandantul bazei, generalul Bekir Ercan Van”. 


15 xx TIMELINE - Turkey's attempted coup”, Reuters, 16 iulie 2016, http://www.reuters.com/article/turkey- 
security-timeline-idUSL8N1A158X, accesat iulie 2016. 

'* Ibidem. 

" Ben Wedeman, „Turkish leader's textbook case of how to survive a coup”, CNN, 17 iulie 2016, 
http://edition.cnn.com/2016/07/17/europe/turkey-anatomy-failed-coup, accesat iulie 2016. 

18 sekk TIMELINE - Turkey”s attempted coup”, Reuters, 16 iulie 2016; Sara Ganim, „Fethullah Gulen: A rare look 
at polarizing Turkish exile”, CNN, 18 iulie 2016, http://edition.cnn.com/2016/07/18/us/fethullah-gulen-turkey, 
accesat iulie 2016. 

19 Amana Fontanella-Khan, „Fethullah Gülen: Turkey coup may have been ‘staged’ by Erdogan regime”, The 
Guardian, 16 iulie 2016, https://www.theguardian.com/world/2016/jul/16/fethullah-gulen-turkey-coup-erdogan, 
accesat iulie 2016. 

% Eric Schlosser, „The H-Bombs in Turkey”, The New Yorker, 17 iulie 2016, http://www.newyorker.com/news/ 
news-desk/the-h-bombs-in-turkey, accesat iulie 2016. 

7 Julian E. Barnes, „Turkey Arrests Incirlik Air Base Commander”, The Wall Street Journal, 17 iulie 2016, 
http://www.wsj.com/articles/turkey-arrests-incirlik-air-base-commander-1468760920, accesat iulie 2016. 

Nu există date oficiale care să confirme că mişcarea lui Giilen a fost implicată în lovitura de 
stat, deşi regimul de la Ankara o consideră o organizaţie teroristă. Implicit, în cazul în care aceste 
acuzaţii ar fi fondate, nu sunt cunoscute nici dimensiunile participării acestei mişcări în organizarea 
puciului”?. În orice caz, tentativa de lovitură de stat a fost urmată de o reacţie de anvergură a 
autorităților de la Ankara, justificată tocmai prin necesitatea combaterii a influenţei acesteia şi de a- 
i neutraliza pe toți participanții. Chiar dacă acuzaţiile oficiale pot fi exagerate, totuşi soarta lui 
Fethullah Gillen şi a adepților săi a devenit legată de evenimentele din 15-16 iulie 2016. 

În orice caz, statul turc a reacţionat rapid şi a iniţiat o serie de măsuri de amploare împotriva 
suspectilor. Circa 50.000 de angajaţi ai instituţiilor publice au fost suspendati sau concediati, 
printre ei numărându-se judecători sau educatori, potrivit Washington Post”. Aproximativ 9.000 
de militari au fost reţinuţi, în perioada ce a urmat, inclusiv un număr important de ofițeri superiori, 
printre care se numără şi fostul comandant al aviaţiei, generalul Akin Öztiirk>*. 

Pe 20 iulie 2016, preşedintele Erdogan a declarat stare de urgenţă, precizând că nu este 
vorba despre o ameninţare la adresa democraţiei””. Valabilă pentru trei luni, aceasta presupune, 
potrivit CNN, atribuţii sporite pentru guvernatorii regionali“. Din acest motiv, ar fi fost 
suspendată temporar aplicarea prevederilor Cartei Europene a Drepturilor Omului, o decizie 
prevăzută pentru situaţii speciale, potrivit documentului”. 

Pe această bază, şeful statului turc a emis un decret, prin care se stabileşte închiderea unui 
număr semnificativ de organizaţii caritabile şi de şcoli, legate, potrivit autorităților, de mişcarea 
condusă de Fethullah Giilen“5. Aparent, măsurile autorităţilor au fost acceptate de o parte 
importantă a opiniei publice şi a oamenilor politici de la Ankara”. Astfel, susținătorii opoziţiei şi 
ai Partidul Justiţiei şi Dezvoltării au participat la un miting comun de sprijinire a politicilor 


preşedintelui Erdogan şi apropiaților săi“. 


? Sara Ganim, op. cit., 18 iulie 2016. 
3 Erin Cunningham, „Thousands of judges purged in Turkey after failed coup attempt”, The Washington Post, 21 
iulie 2016, https://www.washingtonpost.com/world/turkeys-suspension-of-thousands-of-judges-marked-the-start-of- 
a-widespread-purge/2016/07/20/dbf79e18-4c50-1 1e6-bf27-405106836f96_story.html, accesat iulie 2016. 
2 Angela Dewan, Ralph Ellis, „EU: Turkey can't join if it introduces death penalty”, CNN, 18 iulie 2016, 
http://edition.enn.com/2016/07/18/asia/turkey-attempted-coup, accesat iulie 2016; ***, „Turkey pledges to protect 
democracy as purges continue, rattling allies”, Deutsche Welle, 23 iulie 2016, http://www.dw.com/en/turkey- 
pledges-to-protect-democracy-as-purges-continue-rattling-allies/a-19422417, accesat iulie 2016. 
5 Isil Sariyuce, Angela Dewan, „Turkey declares three-month state of emergency”, CNN, 20 iulie 2016, 
http ://edition.cnn.com/2016/07/20/europe/turkey-failed-coup-attempt, accesat iulie 2016. 

Ibidem. 
27 >*** Turkey suspends European Convention on Human Rights”, Deutsche Welle, 21 iulie 2016, 
http://www.dw.com/en/turkey-suspends-european-convention-on-human-rights/a-19416857, accesat iulie 2016. 
2 Gareth Jones, Ercan Gurses, „Turkey's Erdogan shuts schools, charities in first state of emergency decree”, 
Reuters, 23 iulie 2016, http://www.reuters.com/article/us-turkey-security-emergency-idUSKCN1030BC, accesat 
iulie 2016. 
” Gareth Jones, „Turkey ruling, opposition parties rally together after coup”, Reuters, 25 iulie 2016, 
http://www.reuters.com/article/us-turkey-security HdUSKCN1040K7, accesat iulie 2016. 

Ibidem. 

Liderul de la Ankara a evocat şi posibilitatea reintroducerii limitate a pedepsei cu moartea, 
ceea ce a atras criticile reprezentanților Uniunii Europene, care au subliniat contradictia dintre o 
asemenea decizie şi principiile şi valorile organizaţiei”! Eventualitatea a fost menţionată într- 
unul dintre mitingurile ce au urmat tentativei de lovitură de stat din 15-16 iulie”. În replică, 
preşedintele Comisiei Europene, Jean-Claude Juncker a afirmat că o asemenea hotărâre ar 


; 3 FE på 299 
conduce la respingerea candidaturii Turciei”. 


2. Reacţia marilor puteri faţă de evoluţiile din Turcia 

În general, reacţia liderilor occidentali a fost prudentă şi moderată în ceea ce priveşte 
evoluţiile recente din această ţară. Pe scurt, decidentii au condamnat tentativa de lovitură de stat, 
dar s-au referit şi la necesitatea respectării de către liderii de la Ankara a principiilor democratice 
şi a drepturilor omului. Se poate observa continuitatea poziţiilor respective cu politicile 
tradiționale faţă de statul turc, argumentând în favoarea interesului de a-l menţine în interiorul 
formulelor de cooperare vestice, chiar dacă s-au manifestat unele rezerve. 

SUA, principalul aliat al Turciei, au reacționat iniţial precaut, declarându-şi sprijinul față 
de autorităţile de la Ankara şi faţă de o evoluţie politică paşnică“”. O atitudine similară s-a 
manifestat faţă de incidentele de la baza aeriană de la Incirlik şi față de solicitarea de extrådare a 
lui Fethullah Giilen. Din câte se pare, potrivit New York Time, administraţia Obama este 
înclinată, din motive pragmatice, să continue relaţiile şi colaborarea cu Turcia”. 

Motivele nu sunt greu de explicat: importanța statului respectiv pentru pozițiile Alianţei 
Nord-Atlantice din Europa de Sud-Est; impactul pe care îl are asupra politicilor față de Orientul 
Mijlociu, atât în ceea ce priveşte distribuţia regională a puterii, cât şi conflictul cu ISIS; relațiile 
complicate dintre Statele Unite şi Federaţia Rusă; colaborarea tradițională etc. Secretarul de stat 
american, John Kerry, a avertizat însă că regimul de la Ankara trebuie să respecte principiile 
democraţiei şi drepturilor omului şi că NATO va monitoriza situaţia din această tară. În timp ce 
declaraţia respectivă a fost intens mediatizată, mai puțin s-a discutat despre convorbirile telefonice 
efectuate de preşedintele american Barack Obama şi de şeful Comitetul Comitetului Reunit al 


Sefilor de State Majore, generalul Joseph P. Dunford, cu omologii lor turci, pe 19 iulie 2016. 


31 *** Turkey coup attempt: Erdogan signals death penalty return”, BBC News, 19 iulie 2016, http://www.bbc.com/ 
news/World-europe-36832071, accesat iulie 2016. 

> Ibidem. 

3 Hale Türkes, „Death penalty will end Turkey's EU bid, says Juncker”, Anadolu Agency, 25 iulie 2016, 
http://aa.com.tr/en/europe/death-penalty-will-end-turkeys-eu-bid-says-juncker/6 150914, accesat iulie 2016. 

54 xx TIMELINE - Turkey”s attempted coup”, Reuters, 16 iulie 2016. 

35 Mark Landler, „Obama's Support of Erdogan Is a Stark Reminder of Turkey's Value to U.S.”, The New York 
Times, 20 iulie 2016, http://www.nytimes.com/2016/07/21/world/europe/obama-erdogan-turkey-coup-attempt.html, 
accesat iulie 2016. 

% Ibidem. 

Dincolo de declarații, elita americană pare a fi orientată spre gestionarea unei eventuale 
răciri a relațiilor, încercând să menţină cooperarea importantă cu Turcia, într-un context instabil şi 
imprevizibil. Concomitent, există preocupări referitoare la relațiile tradiționale cu armata statului 
respectiv şi la menţinerea capacităţii operaţionale în cadrul Alianţei Nord-Atlantice“. Atâta 
vreme cât eventualele divergențe vor fi negociate, se speră în continuarea alianţei cu Ankara. 

Liderii de pe Bătrânul Continent au adoptat atitudini asemănătoare față de evenimentele 
din Turcia. De exemplu, preşedintele în exerciţiu al Consiliului European, Donald Tusk a afirmat 
că Uniunea „sprijină guvernul ales democratic”, potrivit Al Jazeera, la fel ca şi ministrul german 
de externe, Frank-Walter Steinmeier”. Pe lângă interesele politice şi economice comune, Turcia 
a devenit recent mai importantă ca urmare a crizei europene a refugiaților, fapt ce a atenuat 
semnificaţia preocupărilor legate de principiile politice. 

La rândul său, secretarul-general al NATO, Jans Stoltenberg, a afirmat că apreciază 
„puternicul sprijin acordat de popor şi de toate partidele politice democraţiei şi regimului ales 


democratic”? 


. Turcia deține a doua armată din punct de vedere cantitativ din cadrul alianței şi 
joacă un rol decisiv la Marea Neagră. La reuniunea la nivel înalt a şefilor de stat şi de guvern, 
desfăşurată la Varşovia, pe 8-9 iulie 2016, s-a decis „evaluarea opțiunilor pentru o prezență mai 
puternică maritimă şi aeriană a NATO”, potrivit comunicatului oficial", ceea ce implică 
inevitabil un rol major al Ankarei. 

Relațiile ruso-turce sunt vechi şi complicate, implicând factori precum: vecinătate 
strategică, proiecte de conducte, identități politice şi religioase distincte, ambiții regionale care 
au împins fie către cooperare, exemplificată de OCEMN, fie către divergențe şi conflicte, ca cel 
legat de situaţia din Siria din 2015, comerţ etc. Politica Moscovei din Marea Neagră şi Orientul 
Mijlociu păreau să tensioneze relațiile cu Ankara, consolidând poziţia NATO, dar, aşa cum 
remarca Jeffrey Mankoff în Foreign Affairs, diferența de putere dintre cele două state l-a 
îndemnat pe preşedintele Erdogan spre un compromis". Tentativa de lovitură de stat din 15-16 
iulie 2016 şi reacția autorităților complică acest context. 

Preşedintele Vladimir Putin a avut o convorbire telefonică cu omologul său turc, în care şi- 


ar fi manifestat susținerea politică pentru regimul de la Ankara şi „speranța că ordinea şi 


37 Ryan Browne, „Why Turkey's coup attempt matters big time for the United States”, CNN, 16 iulie 2016, 
http://edition.enn.com/2016/07/16/politics/how-turkey-coup-affects-us-and-nato/index.html, accesat iulie 2016. 
38 Th; 

Ibidem. 
3 *** Turkey coup attempt: Reaction from around the world”, Al-Jazeera, 16 iulie 2016, http://www.aljazeera.com/ 
news/2016/07/turkey-coup-attempt-reaction-world-160715215141043.html, accesat iulie 2016. 
40 ru: 

Ibidem. 
4 NATO, Warsaw Summit Communique issued by the Heads of State and Government participating in the meeting of 
the North Atlantic Council in Warsaw 8-9 July 2016, http://www.nato.int/cps/en/natohq/official texts 133169.htm, 
accesat iulie 2016. 
“Jeffrey Mankoff, „Russia and Turkey's Rapprochement”, Foreign Affairs, 20 iulie 2016, 
https://www.foreignaffairs.com/articles/turkey/2016-07-20/russia-and-turkeys-rapprochement, accesat iulie 2016. 

stabilitatea vor fi restabilite curând”. La rândul său, secretarul de presă al ambasadei Rusiei la 
Ankara, Igor Mitialkov, a afirmat, că „normalizarea va continua” şi că preşedinţii celor două 
state au decis, într-o convorbire efectuată pe 17 iulie, stabilirea unei întâlniri bilaterale“. De 
cealaltă parte, preşedintele Erdogan s-a arătat deschis ameliorării relaţiilor cu Federaţia Rusă, iar 
ministrul de externe, Mevlüt Cavusoglu, i-a mulțumit liderului de la Kremlin pentru „sprijinul 
necondiţionat” oferit guvernului legal“. La rândul său, vicepremierul Mehmet Şimşek a declarat, 
pe 23 iulie, că „piloții care au doborât avionul rus (în 2015 n.n.) au fost (...) implicați în tentativa 
de lovitură de stat militară” şi că (...) „avem de-a face cu un anumit plan secret”, într-un gest 
aparent de apropiere față de Moscova“. 

Având de rezolvat chestiuni interne, este uşor de înțeles de ce regimul de la Ankara a 
preferat o atitudine de cooperare cu state apropiate geografic precum Federaţia Rusă şi Iranul. 
Investigatiile oficiale pot afecta capacitatea militară a statului pe termen scurt, ținând cont de 
proporția semnificativă a ofiţerilor superiori suspectaţi. În consecință, este rațional de adoptat o 
politică prudentă, din perspectiva preşedintelui Erdogan şi a susținătorilor săi, dincolo de 


considerentele economice şi de putere care au motivat deciziile anterioare. 


Concluzii 

Pe termen lung, totul depinde de evoluţia internă din Turcia, momentan destul de greu de 
prevăzut, anume dacă regimul se va stabiliza sau nu. Consolidarea puterii ar putea permite 
preşedintelui Erdogan şi susținătorilor săi desfăşurarea unei politici externe ambitioase, dar in 
prezent, este de anticipat o linie diplomatică precaută, atât în relațiile cu Vestul, cât şi cu state 
precum Federația Rusă sau Iran, motivaţia fiind accentul pus pe evoluţiile interne, aşa cum am 
menționat anterior. 

Pozițiile NATO din Europa de Sud-Est par a fi temporar slăbite, atât din cauza măsurilor 
adoptate de autorităţi, in special reținerea unui număr important de ofițeri superiori, cât şi de 
moderarea acțiunilor externe ale regimului de la Ankara, moderație care însă este mai veche 
decât tentativa de lovitură de stat din 15-16 iulie 2016. Cu toate acestea, Turcia rămâne un stat 
mare şi important în regiunile Europei de Sud-Est şi Orientul Mijlociu, iar cooperarea cu Statele 


Unite continuă să reprezinte un element fundamental necesar asigurării securităţii sale. In 


43 xxx Russian President offers his condolences to Turkish nation”, YeniŞafak News, 
http://www.yenisafak.com/en/news/russian-president-offers-his-condolences-to-turkish-nation-2495377, accesat 
iulie 2016. 

4 Ebru Sengul, „Russia-Turkey normalization intact after coup plot”, Anadolu Agency, 22 iulie 2016, 
http://aa.com.tr/en/anadolu-post/russia-turkey-normalization-intact-after-coup-plot/613532, accesat iulie 2016. 
Se „Turkey thanks Russia for Support During Coup”, The Moscow Times, 25 iulie 2016, 
https://themoscowtimes.com/news/turkey-thanks-russia-for-support-during-coup-54722, accesat iulie 2016. 

% xx Turks who shot Russia jet involved in recent coup: Turkish deputy PM”, PressTv, 24 iulie 2016, 
http://www.presstv.ir/Detail/2016/07/24/476644/Turkey-failed-coup-Russia-jet-downing, accesat iulie 2016. 

consecință, pare probabil ca Ankara să îşi mențină obligaţiile ce-i revin în cadrul Alianței, dar cu 
o tonalitate puţin diferită. 

Perspectivele aderării la Uniunea Europeană par, în continuare, să fie îndepărtate, dar cele 
două părți au motive importante de a lucra împreună, inclusiv în ceea ce priveşte situația 
refugiaților. S-ar putea schimba atitudinea față de conflictul din Siria, dar, ținând cont de 
vecinătate şi relațiile multiple, temerile exprimate în presa internațională se pot dovedi a fi 
exagerate“. Nu este exclus însă ca Ankara să adopte o atitudine pragmatică faţă de regimul de la 
Damasc, o posibilitate sugerată în media ca urmare a declaraţiilor factorilor de decizie turci, ruşi 


å „+48 
ŞI iranieni . 


GAR „Erdogan's counter-coup weakens the Syrian rebels”, The Economist, 24 iulie 2016, 
http://www.economist.com/news/middle-east-and-africa/21702570-arrests-senior-officers-and-look-inward-turkey- 
mean-setbacks-rebels, accesat iulie 2016. 

% Ali Kushki, „Iran's position on coup shows depth of ties: Turkish ambassador”, Tehran Times, 24 iulie 2016, 
http://www.tehrantimes.com/news/404615/Iran-s-position-on-coup-shows-depth-of-ties-Turkish-ambassador, accesat 


iulie 2016. 

